CELEX: 32010R0724
Language: et
Date: 2010-08-12 00:00:00
Title: Komisjoni määrus (EL) nr 724/2010, 12. august 2010 , millega kehtestatakse üksikasjalikud eeskirjad Põhjamere ja Skagerraki teatavate püügipiirkondade reaalajas sulgemise rakendamiseks

13.8.2010   
            
            
               ET
            
            
               Euroopa Liidu Teataja
            
            
               L 213/1
            
         KOMISJONI MÄÄRUS (EL) nr 724/2010,
   12. august 2010,
   millega kehtestatakse üksikasjalikud eeskirjad Põhjamere ja Skagerraki teatavate püügipiirkondade reaalajas sulgemise rakendamiseks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) ning eelkõige selle artikli 51 lõiget 3,
   ning arvestades järgmist:
   
               (1)
            
            
               Määruse (EÜ) nr 1224/2009 artiklitega 51, 52 ja 53 on kehtestatud eeskirjad ja kord, mille kohaselt liikmesriigid teevad püügipiirkondade reaalajas sulgemise otsuseid. Osutatud sätete kohaselt sulgeb liikmesriik ajutiselt kalapüügi teatavas piirkonnas, kui on saavutatud teatava kalaliigi või liikide rühma püügi piirmäär (käivitustase).
            
         
               (2)
            
            
               Euroopa Liidu ja Norra 3. juuli 2009. aasta läbirääkimiste lõppotsuste kooskõlastatud protokollis on sätestatud Põhjamere ja Skagerraki reaalajas sulgemise kord ja selle otsuse tegemiseks vajalike proovide võtmise meetod. Osutatud sätted on ühenduse õigusesse üle võetud nõukogu määrusega (EÜ) nr 753/2009, (2) millega muudetakse määrust (EÜ) nr 43/2009 seoses teatavate kalavarude püügivõimaluste ja nendega seotud tingimustega.
            
         
               (3)
            
            
               Sel viisil määruses (EÜ) nr 43/2009 ülevõetud sätteid kohaldatakse tursa, kilttursa, põhjaatlandi süsika ja merlangi püügile mis tahes muude püügivahenditega peale pelaagiliste traalnootade, seinnootade, triivvõrkude ja taglasõngejadade (millega püütakse heeringat, makrelli, stauriidi), mõrdade ning kammkarbi tragide ja nakkevõrkude. Lisaks täpsustatakse muu hulgas rannikuliikmesriikide kohustused seoses püügipiirkondade reaalajas sulgemise otsustega ja teave, mis tuleb esitada muudele mõjutatud liikmesriikidele või kolmandatele riikidele ning komisjonile.
            
         
               (4)
            
            
               Arvestades, et kõnealused sätted lakkasid kehtimast 1. jaanuaril 2010, on vaja ette näha lõppotsuste kooskõlastatud protokolli ülevõtmine üksikasjalike eeskirjadega, millega rakendatakse määruse (EÜ) 1224/2009 artiklid 51, 52 ja 53 Põhjamerel ja Skagerraki väinas.
            
         
               (5)
            
            
               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Sisu
   Käesoleva määrusega kehtestatakse üksikasjalikud eeskirjad teatavate Põhjamere ja Skagerraki piirkondade reaalajas sulgemise rakendamiseks vastavalt määruse (EÜ) nr 1224/2009 artiklitele 51, 52 ja 53.
   Artikkel 2
   Kohaldamisala
   Käesolevat määrust kohaldatakse tursa, kilttursa, põhjaatlandi süsika ja merlangi suhtes, mida püütakse Põhjamerest ja Skagerrakist muude kalapüügiriistadega kui:
   
               a)
            
            
               pelaagilised traalnoodad, seinnoodad, triivvõrgud ja taglasõngejadad (millega püütakse heeringat, makrelli, stauriidi);
            
         
               b)
            
            
               mõrrad;
            
         
               c)
            
            
               kammkarbi tragid;
            
         
               d)
            
            
               nakkevõrgud.
            
         Artikkel 3
   Mõisted
   Käesolevas määruses kasutatakse järgmisi mõisteid:
   
               a)
            
            
               ICESi (Rahvusvahelise Mereuurimise Nõukogu) püügipiirkonnad vastavalt nõukogu määruses (EMÜ) nr 3880/91 (3) esitatud definitsioonile;
            
         
               b)
            
            
               „Skagerrak” – ala, mida piirab läänes Hanstholmi majakast Lindesnesi majakani tõmmatud joon ning lõunas Skageni majakast Tistlarna majakani ja sealt Rootsi ranniku lähima punktini tõmmatud joon;
            
         
               c)
            
            
               „Põhjameri” – ICESi IV püügipiirkond;
            
         
               d)
            
            
               „noodavedu” – tegevus nooda püügikorda viimise ja väljatõmbamise vahel.
            
         Artikkel 4
   Püügi käivitustase
   1.   Püügitase, mille puhul käivitatakse kalapüügipiirkondade reaalajas sulgemine vastavalt määruse (EÜ) nr 1224/2009 artiklile 51, on 15 massiprotsenti noorisendeid artiklis 2 osutatud nelja kalaliigi üldkogusest ühes loomuses.
   2.   Kuid kui tursa kogus proovis ületab 75 % nelja osutatud kalaliigi üldkogusest loomuses, on sulgemist käivitavaks tasemeks 10 massiprotsenti noorisendeid nelja kalaliigi üldkogusest ühes loomuses.
   Artikkel 5
   Noorisendi mõiste
   Käesoleva määruse kohaldamisel tähendab „noorisend” järgmist:
   
               —
            
            
               tursa isendid pikkusega alla 35 cm,
            
         
               —
            
            
               kilttursa isendid pikkusega alla 30 cm,
            
         
               —
            
            
               põhjaatlandi süsika isendid pikkusega alla 35 cm,
            
         
               —
            
            
               merlangi isendid pikkusega alla 27 cm.
            
         Artikkel 6
   Loomuse noorisendite osakaalu arvutamine
   1.   Määruse (EÜ) nr 1224/2009 artikli 51 lõike 2 kohaseks noorisendite osakaalu arvutamiseks loomuses teeb ühiskasutuskava kohases ühistegevuses osalev rannikuliikmesriik ja/või liikmesriik kindlaks piirkonnad, milles on oht saavutada püügi piirmäära käivitustase.
   2.   Lõike 1 kohaselt kindlaksmääratud piirkondades teeb ühiskasutuskava kohases ühistegevuses osalev rannikuliikmesriik ja/või liikmesriik inspektsioone, sealhulgas ühiskasutuskava alusel, et mõõta, kas noorisendite osakaal saavutab käivitustaseme.
   3.   Lõikes 2 osutatud inspektsioonide tegemisel toimib ühiskasutuskava kohases ühistegevuses osalev rannikuliikmesriik ja/või liikmesriik järgmiselt:
   
               a)
            
            
               võtab loomusest tursa, kilttursa, põhjaatlandi süsika ja merlangi proove ja mõõdab need kooskõlas I lisa sätetega;
            
         
               b)
            
            
               dokumenteerib iga proovivõtu, koostades II lisas sätestatud proovivõtuaruande, ja saadab selle rannikuäärsele riigile.
            
         4.   Liikmesriigid võivad paluda, et teised asjaomases piirkonnas inspektsioone tegevad riigid võtaksid proove nende eest.
   5.   Asjaomane rannikuliikmesriik avaldab oma veebisaidil viivitamata koha, kus lõike 3 alapunktis a osutatud proov võeti, proovi võtmise aja ja noorisendite koguse protsendimäärana tursa, kilttursa, põhjaatlandi süsika ja merlangi kogupüügi massist. Protsendimäär avaldatakse nii liikide lõikes kui ka nelja liigi kokkuvõttes.
   Artikkel 7
   Püügipiirkonna sulgemine
   1.   Kui artikli 6 lõike 3 alapunktis a osutatud proovis saavutab noorisendite protsent käivitustaseme, keelab asjaomane liikmesriik kõnealuses piirkonnas kalapüügi kõigi muude püügivahenditega peale järgmiste:
   
               a)
            
            
               pelaagilised traalnoodad, seinnoodad, triivvõrgud ja taglasõngejadad (millega püütakse heeringat, makrelli, stauriidi);
            
         
               b)
            
            
               mõrrad;
            
         
               c)
            
            
               kammkarbi tragid ja
            
         
               d)
            
            
               nakkevõrgud
            
         vastavalt määruse (EÜ) nr 1224/2009 artiklile 53.
   2.   Lõike 1 kohaselt suletavad piirkonnad määratakse kindlaks vastavalt järgmistele kriteeriumidele:
   
               a)
            
            
               püügipiirkond määratakse 4, 5 või 6 omavahel ühendatud punktiga;
            
         
               b)
            
            
               sellise püügitegevuse või selliste püügitegevuste kese, mille proovid näitavad käivitustaset ületavat noorisendite osakaalu, on suletava püügipiirkonna kese;
            
         
               c)
            
            
               kui püügipiirkond suletakse ühe proovi põhjal ja jääb asjaomase rannikuliikmesriigi lähtejoonest kuni 12 miili väljapoole, on selle suuruseks 50 ruutmiili.
            
         3.   Lõikes 1 osutatud reaalajas sulgemine:
   
               a)
            
            
               jõustub 12 tundi pärast seda, kui asjaomane liikmesriik on teinud vastava otsuse, ning
            
         
               b)
            
            
               seda kohaldatakse 21 päeva, pärast mida kaotab kõnealune keeld automaatselt kehtivuse kell 00.00 (UTC).
            
         4.   Kui suletav ala hõlmab piirkondi, mis kuuluvad naabruses asuva kolmanda riigi jurisdiktsiooni või suveräänsete õiguste alla, teavitab rannikuliikmesriik viivitamatult kõnealust kolmandat riiki.
   Artikkel 8
   Teavitamine
   1.   Komisjoni määruse (EÜ) nr 1224/2009 artikli 53 lõike 5 sätete rakendamiseks teeb rannikuliikmesriik reaalajas sulgemise otsuse üksikasjad artikli 7 kohaselt kättesaadavaks oma veebisaidil ja teavitab reaalajas sulgemisest järgmisi osalisi:
   
               a)
            
            
               püügipiirkonna läheduses viibivad laevad, kuivõrd see on võimalik;
            
         
               b)
            
            
               komisjon;
            
         
               c)
            
            
               määruse (EÜ) nr 2244/2003 (4) artiklis 3 osutatud kalapüügi seirekeskused ja
            
         
               d)
            
            
               muud liikmesriigid ja kolmandad riigid, kelle kalalaevadel on luba püüda kõnealuses piirkonnas.
            
         2.   Liikmesriigid võtavad vajalikud meetmed selle tagamiseks, et nende kalapüügi seirekeskused teavitaksid nende lipu all sõitvaid laevu, mida reaalajas sulgemine mõjutab.
   3.   Määruse (EÜ) nr 1224/2009 artikli 53 lõike 6 kohaselt esitab rannikuliikmesriik nõudmise korral komisjonile üksikasjalikud proovivõtmise aruanded ja põhjendused, mille alusel on tehtud artikli 7 kohane püügipiirkonna reaalajas sulgemise otsus.
   Artikkel 9
   Jõustumine
   Käeolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. august 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 1.
   
      (2)  ELT L 214, 19.8.2009, lk 1.
   
      (3)  EÜT L 365, 31.12.1991, lk 1.
   
      (4)  ELT L 333, 20.12.2003, lk 17.
   
      I LISA
      
         Proovivõtu meetod
      
      Proovid võetakse ja mõõdetakse kooskõlas järgmiste sätetega.
      
                  1.
               
               
                  Kui võimalik, tuleks proovid võtta ja neid tuleks mõõta tihedas koostöös kalalaeva kapteni ja laevaperega. Kalalaeva kaptenit ja laevaperet innustatakse nimetatud toimingust osa võtma. Neid innustatakse samuti jagama igasugust teavet, mis võib olla asjakohane suletava püügipiirkonna piiride määramise seisukohast.
               
            
                  2.
               
               
                  Hinnatakse loomuse kogusaak.
               
            
                  3.
               
               
                  Kui hinnanguliselt on ühes loomuses vähemalt 300 kg turska, kiltturska, põhjaatlandi süsikat ja merlangi, võetakse proov.
                  
                              a)
                           
                           
                              Proovi minimaalne suurus on 200 kg turska, kiltturska, põhjaatlandi süsikat ja merlangi.
                           
                        
                              b)
                           
                           
                              Proov tuleb võtta selliselt, et see kajastaks püütud saagi koostist kõnealuse nelja liigi osas.
                           
                        
                              c)
                           
                           
                              Kui see on saagi suurust arvestades asjakohane, tuleks proov võtta püügi algus-, kesk- ja lõpposast.
                           
                        
            
                  4.
               
               
                  Noorisendite kogus arvutatakse protsendina liikide kaupa ja kõigi nelja liigi kokkuvõttes.
               
            
                  5.
               
               
                  Kohe pärast proovi mõõtmist koostatakse nõuetekohane proovivõtu aruanne. Seejärel saadetakse aruanne rannikuäärsele riigile.
               
            
   
      II LISA